Решение на Общия съд от 14 юли 2017 г. — Certified Angus Beef/EUIPO – Certified Australian Angus Beef (CERTIFIED AUSTRALIAN ANGUS BEEF)
(Дело T-55/15)1
(Марка на Европейския съюз — Производство по възражение — Международна регистрация, посочваща Европейския съюз — Фигуративна марка „CERTIFIED AUSTRALIAN ANGUS BEEF“ — По-ранни общоизвестни фигуративна марка и словна марка „SINCE 1978 CERTIFIED ANGUS BEEF BRAND“ и „CERTIFIED ANGUS BEEF BRAND“ — Относително основание за отказ — Липса на сходство между знаците — Член 8, параграф 1, буква б) от Регламент (ЕО) № 207/2009)
Език на производството: английски
Страни
Жалбоподател: Certified Angus Beef LLC (Устър, Охайо, Съединени щати) (представител: C. Aikens, barrister)
Ответник: Служба на Европейския съюз за интелектуална собственост (представители: M. Fischer и A. Söder)
Друга страна в производството пред апелативния състав на EUIPO: Certified Australian Angus Beef Pty Ltd (Съри хилс, Австралия)
Предмет
Жалба срещу решението на четвърти апелативен състав на EUIPO от 30 октомври 2014 г. (преписка R 662/2014-4) относно производство по възражение със страни Certified Angus Beef и Certified Australian Angus Beef
Диспозитив
Отхвърля жалбата.
Осъжда Certified Angus Beef LLC да заплати съдебните разноски.
____________
1 ОВ C 107, 30.3.2015 г.